
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Παράτασης Θητείας Μελών στο Διοικητικό 
Συμβούλιο της Ελληνικής Βιομηχανίας Όπλων (Ε- 

ΒΟ) Α.Ε. 1 

Καθορισμός αποζημίωσης ομάδας εργασίας στο Γενι¬ 
κό Λογιστήριο του Κράτους για την μελέτη και ανα¬ 
διοργάνωση των διεπαφών μεταξύ των πληροφο¬ 
ριακών συστημάτων της Τράπεζας της Ελλάδος και 


του Γενικού Λογιστηρίου του Κράτους. 2 

Σύσταση Γ ραφείου Μηχανοργάνωση στη Διεύθυνση 
Διοικητικού της Γενικής Γραμματείας Δημοσίων 
Έργων. 3 

Καταβολή οικονομικής ενίσχυσης στην Γ.Σ.Ε.Ε., για 

διεθνείς οικονομικές υποχρεώσεις της. 4 

Τρόπος καταβολής οικονομικής ενίσχυσης στο Εργα¬ 
τικό Κέντρο Θεσσαλονίκης. 5 

Αποδοχή παραίτησης του Προέδρου - εκπροσώπου 
του Δημοσίου και ορισμός νέου στο Διοικητικό 
Συμβούλιο της «ΟΛΥΜΠΙΑΚΗΣ ΑΕΡΟΠΛΟΙΑΣ 
Α.Ε.». 6 

Έκθεση για την Εκτέλεση της αποστολής της αρχής, 
προστασίας Δεδομένων Προσωπικού Χαρακτήρα 

κατά το έτος 1998. 7 

Τροποποίηση προθεσμιών της ΑΔ 1 /99. 8 


ΑΠΟΦΑΣΕΙ Σ 

Αρίθμ. Φ. 950/6/3/377503 (1) 


Έγκριση Παράτασης Θητείας Μελών στο Διοικητικό Συμ¬ 
βούλιο της Ελληνικής Βιομηχανίας Όπλων (ΕΒΟ) Α.Ε. 

ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του άρθρου 1 παρ. 8 του Ν. 43/74 «Περί 
ιδρύσεως Εθνικής Βιομηχανίας Αεροπορικού Υλικού» ό¬ 
πως ισχύει μετά την τροποποίηση και συμπλήρωσή του α¬ 
πό τονΝ. 696/77. 

β. Το Π .Δ. 514/1977 «Περί ιδρύσεως της Ελληνικής Βιο¬ 
μηχανίας Όπλων (ΕΒΟ) Α.Ε. 


γ. Τις διατάξεις του Ν. 531/77 «Περί τροποποίησης και 
συμπλήρωσης του Ν.Δ. 58/68» περί ΥΕΘΑ, κλπ. 

δ. Το άρθρο 10 παρ. 6 (Μεταβατική Διάταξη) του Κατα- 
στικού της Ελληνικής Βιομηχανίας Όπλων (ΕΒΟ) Α.Ε. 

ε. Την Φ. 950/26/281923/Σ. 664/16.4.1998 Κ.Υ.Α. του Υπουρ¬ 
γού Εθνικής Άμυνας και του Υπουργού Εθνικής Οικονομίας. 

στ. Τα υπ’ αριθμ. 66/9.2.1996 και 69/27.6.1996 πρακτικά 
των Γ ενικών Συνελεύσεων των Μετόχωντης Εταιρείας κα¬ 
θώς και τις υπ’ αριθμ. Φ. 950/10/19488/Σ. 3377/8/9.2.96, 
Φ. 090/1/60144/Σ. 31/13.1.97, Φ. 090/2/60145/ Σ/32/ 
13.1.1997, Φ. 400/109/53762/Σ. 2204/1.9.97, Φ. 400/118/ 
55197/Σ. 2320/17.9.97 Υπουργικές Αποφάσεις. 

ζ. Αρ. πρωτ. 1492/10.3.99/ΓΔΕ, αποφασίζουμε: 

2. Την παράταση της θητείας έως δύο (2) μήνες από την 
λήξη της προηγούμενης (12.3.99), των μελών του παρό¬ 
ντος Δ.Σ. της ΕΒΟ Α.Ε., τα οποία έχουν διορισθεί- εκλεγεί 
με τα (στ) σχετικά και έχουν ως ακολούθως: 

1. Σταμάτιος Βελλίδης, Πρόεδρος 

2. Αναστάσιος Μπαράκος, Δ/νων Σύμβουλος 

3. Παύλος Νικολαίδης, Αντιπρόεδρος 

4. Ιωάννης Χαλκιάς, Εντεταλμένος Σύμβουλος 

5. Νικόλαος Αγγελόπουλος, Μέλος 

6. Βασίλειος Κοκόλης, Μέλος 

7. Ιωάννης Μανιάτης, Μέλο 

8. Ιωάννης Μαρίνος, Μέλος 

9. Κυριάκος Σαχανίδης, Μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 

-φ- 

Αριθ. 2/21448/002 (2) 

Καθορισμός αποζημίωσης ομάδας εργασίας στο Γ ενικό 
Λογιστήριο του Κράτους για την μελέτη και αναδιορ¬ 
γάνωση των διεπαφών μεταξύ των πληροφοριακών 
συστημάτων της Τράπεζας της Ελλάδος και του Γ ενι¬ 
κού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 34 του Ν. 1914/90 «Εκσυγχρονισμός 

και ανάπτυξη του δημοσίου τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» (Α 
178). 

β) του άρθρου 13 του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου ε¬ 
ντός και εκτός της επικράτειας για εκτέλεση υπηρεσίας 
και άλλες διατάξεις» (Α 229). 

γ) της παρ. 2 του άρθρου 9 του Ν. 1160/81 «περί αυξή- 
σεως των αποδοχών των Δημοσίων Υπαλλήλων κ.λπ» (Α 
147). 

δ) του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α 137) όπως προστέθηκε με το άρ¬ 
θρο 27 του Ν. 2081/92 (Α 154) και αντικαταστάθηκε με το 
άρθρο 1 παρ. 2α του Ν. 2469/97 (Α38). 

ε) του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (Α 40). 

στ) του άρθρου 40του Ν. 849/78 «περί παροχής κινήτων 
δια την ενίσχυση της Περιφερειακής και Οικονομικής Α¬ 
νάπτυξης της χώρας», όμως συμπληρώθηκε με το άρθρο 
8τουΝ. 2129/93. 

2. Τηναριθμ. 2/11155/0004/2.3.1999 απόφαση του Γενι¬ 
κού Διευθυντή της Γενικής Δ/νσης Διοίκησης και Δημο¬ 
σιονομικών Ελέγχων του Υπουργείου Οικονομικών, με 
την οποία συστήθηκε η εν θέματι ομάδα εργασίας. 

3. Την αριθ. 2000019/13/0004/2.1.97 απόφαση του Υ¬ 
φυπουργού Οικονομικών «Μεταβίβαση αρμοδιοτήτων 
και της εξουσίας να υπογράφουν με εντολή Υφυπουργού 
στο Γενικό Γραμματέα ...» (ΦΕΚ 1/Β/97). 

4. Την υφισταμένη ανάγκη σύστασης - συγκρότησης ο¬ 
μάδας εργασίας για τη μελέτη και αναδιοργάνωση των 
διεπαφών μεταξύ των πληροφοριακών συστημάτων της 
Τράπεζας της Ελλάδος και του Γενικού Λογιστηρίου του 
Κράτους. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού ύψους 750.000 δρχ. για τρέχον οικον. έτος 
που θα καλυφθεί από τις πιστώσεις που έχουν εγγράφει 
στον προϋπολογισμό του Υπουργείου Οικονομικών (ειδ. 
Φορέας 23/140 ΚΑΕ 0515), αποφασίζουμε: 

Καθορίζουμε την μηνιαία αποζημίωση, των συμμετεχό- 
ντων στην Ομάδα Εργασίας για την μελέτη και αναδιορ¬ 
γάνωση των διεπαφών μεταξύ των πληροφοριακών συ¬ 
στημάτων της Τράπεζας της Ελλάδος και του Γενικού Λο¬ 
γιστηρίου του Κράτους, σε πενήντα χιλιάδες (50.000) 
δρχ. για τον Πρόεδρο, για κάθε ένα από τα τρία (3) μέλη 
και τη γραμματέα και για χρονικό διάστημα από 2.3.1999 
μέχρι 2.6.1999, με την προϋπόθεση να συμμετέχουν σε 
τρεις (3) τουλάχιστον συνεδριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 23 Μαρτίου 1999 

Με εντολή Υπουργού 
Ο Γενικός Γραμματέας 

ΙΩΑΝΝΗΣ ΚΟΥΣΟΥΛΑΚΟΣ 


Αριθ.ΔΟ/Ο 1 30/Φ1094 (3) 

Σύσταση Γ ραφείου Μηχανοργάνωση στη Διεύθυνση Διοι¬ 
κητικού της Γ ενικής Γ ραμματείας Δημοσίων Έργων 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α)του άρθρου 2παρ. 4του Ν. 51/1975 (ΦΕΚ 125/Α/75) «πε¬ 
ρί αναδιοργανώσεως των δημοσίων πολιτικών υπηρεσιών». 

β) του άρθρου 23 του Ν. 1558/85 (ΦΕΚ 137/Α/85) «Κυ¬ 
βέρνηση και Κυβερνητικά όργανα». 

γ) του άρθρου 22 του Π.Δ. 69/1988 (ΦΕΚ 28/Α/88) «Ορ¬ 
γανισμός της Γενικής Γ ραμματείας Δημοσίων Έργων». 

2. Τις διαπιστωμένες υπηρεσιακές ανάγκες. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Συνιστούμε στη Δ/νση Διοικητικού της ΓΓΔΕ, Γραφείο 
Μηχανοργάνωσης, με αντικείμενο: 

α) την παροχή υποστήριξης για την πλήρη κάλυψη των 
αναγκών της Δ/νσης Διοικητικού στον τομέα της μηχα¬ 
νοργάνωσης στο επίπεδο της διοίκησης προσωπικού, 
β) τον συντονισμό της λειτουργίας των συστημάτων 
Η/Υ της Δ/νσης και την πληρέστερη αξιοποίησή τους, με 
στόχο την αύξηση παραγωγικότητας της υπηρεσίας. 

Η στελέχωση του Γ ραφείου Μηχανοργάνωσης γίνεται 
από το προσωπικό που υπηρετεί στην Δ/νση Διοικητικού 
της Γ.Γ.Δ.Ε. 

Του ανωτέρω Γ ραφείου προΐσταται υπάλληλος κατηγο¬ 
ρίας ΠΕ με γνώσεις στον τομέα της Πληροφορικής και 
στο αντικείμενο της Δ/νσης. 

Τέλος, το Γ ραφείο Μηχανοργάνωσης θα εξακολουθεί 
να λειτουργεί, όπως περιγράφεται παραπάνω, μέχρι να 
εκδοθεί το Π.Δ. για το Νέο Οργανισμό της Γενικής Γ ραμ¬ 
ματείας Δημοσίων Έργων, οπότε και θα ενταχθεί στο νέο 
οργανόγραμμα με την ίδια ή άλλη μορφή. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Μαρτίου 1999 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. 50215 (4) 

Καταβολή οικονομικής ενίσχυσης στην Γ.Σ.Ε.Ε., για διε¬ 
θνείς οικονομικές υποχρεώσεις της. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις» 

2. Την με αριθ. 6/10.2.99 απόφαση του Δ.Σ. του Οργανι¬ 
σμού Εργατικής Εστίας. 

3. Την εγγραφή πίστωσης στον Κ.Α.Ε. 2522Ατου προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 29Ατου Ν. 1985 (ΦΕΚ 137/Α ), το άρθρο 27 του Ν. 

2081/1992 (ΦΕΚ 154/Α') και το άρθρο 1 του Ν. 2469/1997 
(ΦΕΚ 38/Α'). Η δαπάνη αυτή δεν βαρύνει τον κρατικό προ¬ 
ϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
924Β/8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ε- 
λήφθη κατά την αριθμ. 6/10.2.99 συνεδρίασή του, σχε¬ 
τικά με την καταβολή οικονομικής ενίσχυσης ποσού εί¬ 
κοσι πέντε εκατομμυρίων (25.000.000) δρχ. στην 
Γ.Σ.Ε.Ε. για διεθνείς οικονομικές υποχρεώσεις προη¬ 
γουμένων ετών. 

Η δαπάνη αυτή, η οποία βαρύνει τον Κ.Α.Ε., 2522 Α πί¬ 
στωση του προϋπολογισμού του Ο.Ε.Ε. έτους 1999, δεν 
βαρύνει τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 29 Μαρτίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. Φ11 50214 (5) 

Τρόπος καταβολής οικονομικής ενίσχυσης στο Εργατικό 
Κέντρο Θεσσαλονίκης. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις» 

2. Την με αριθ. 51/23.12.98 απόφαση του Δ.Σ. του Ορ¬ 
γανισμού Εργατικής Εστίας. 

3. Την με αριθ. Φ11 50063/17.2.99 (ΦΕΚ 159/Β/18.2.99) 
του Υφυπουργού Εργασίας και Κοινωνικών Ασφαλίσεων. 

4. Την με αριθ. 9/3.3.99 απόφαση του Δ.Σ. του Οργανι¬ 
σμού Εργατικής Εστίας. 

5. Την εγγραφή πίστωσης στον Κ.Α.Ε. 2522Ζτου προϋπο¬ 
λογισμού του Ο.Ε.Ε. για την προκαλούμενη δαπάνη (άρθρο 
29 Α του Ν. 1985 (ΦΕΚ 137/Α'), το άρθρο 27 του Ν. 2081/1992 
(ΦΕΚ 154/Α') και το άρθρο 1 του Ν. 2469/1997 (ΦΕΚ 38/Α'). Η 
δαπάνη αυτή δεν βαρύνει τον κρατικό προϋολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
924Β/8.10.96), αποφασίζουμε: 

Τροποποιούμε μερικώς την αριθ. Φ11 50063/17.2.99 
(ΦΕΚ 159/Β/18.2.99) απόφασή μας, σύμφωνα με την αριθ. 

9/3.3.99 απόφαση του Διοικητικού Συμβουλίουτου Ο.Ε.Ε. 

και ορίζουμε την καταβολή του εγκριθέντος ποσού στο 
Εργατικό Κέντρο Θεσ/νίκης ως εξής: 

α) Ποσό δέκα εκατομμυρίων (10.000.000) δρχ. ως προ¬ 
καταβολή. 

β) Ποσό πέντε εκατομμυρίων (5.000.000) δρχ. μετά την 
υποβολή των σχετικών παραστατικών στοιχείων στον 
Ο.Ε.Ε. 


Κατά τα λοιπά ισχύει η αριθ. Φ 11 50063/17.2.99 από¬ 
φασή μας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 29 Μαρτίου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 

-φ- 

Αριθ. 172 (6) 

Αποδοχή παραίτησης του Προέδρου - εκπροσώπου του 
Δημοσίου και ορισμός νέου στο Διοικητικό Συμβούλιο 
της «ΟΛΥΜΠΙΑΚΗΣ ΑΕΡΟΠΛΟΪΑΣ Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. Του Ν. 96/75 «περί εξαγοράς των μετοχών της Ολυ¬ 
μπιακής Αεροπορίας Α.Ε.«παράτου Ελληνικού Δημοσίου 
και παραλαβής αυτής (Α' 154). 

2. Του Ν. 2271/94 «Εξυγίανση της Ολυμπιακής Αεροπο¬ 
ρίας Α.Ε.» (Α' 229). 

3. Του Ν. 2602/98 «Γιατην ολοκλήρωση της εξυγίανσης 
και την ανάπτυξη της Ολυμπιακής Αεροπορίας Α.Ε. (Α' 
83). 

4. Των άρθρων 6 και 7 του Ν. 2414/96 «εκσυγχρονισμός 
των δημοσίων επιχειρήσεων και οργανισμών και άλλες 
διατάξεις (Α' 135) όπως ισχύουν σήμερα. 

5. Της αριθμ. 41352/4618/27.12.97 απόφασης των Υ¬ 
πουργών Εθνικής Οικονομίας και Μεταφορών και Επικοι¬ 
νωνιών» προσαρμογή του Καταστατικού της Ολυμπιακής 
Αεροπλοΐας Α.Ε. στις διατάξεις του Ν. 2414/96». 

6. Του άρθρου 29Ατου Ν. 1515/85 (Α' 137) «Κυβέρνη¬ 
ση και Κυβερνητικά όργανα» όπως το άρθρο αυτό προ¬ 
στέθηκε με το άρθρο 27 του Ν. 2081/92 (Α' 154) και αντι- 
καταστάθηκε με το άρθρο 1 παρ. 2α του Ν. 2469/97 (Α 
38). 

7. Του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις (Α' 247). 

8. Του Π.Δ. 138/93 «Περί οργανισμού του Υπουργείου Ε¬ 
θνικής Οικονομίας» (Α' 55). 

9. Του άρθρου 13 του Π.Δ. 149/92 «περί Οργανισμού 
του Υπουργείου Μεταφορών και Επικοινωνιών» (Α' 72). 

10. Της υπ’ αριθμ. 128/20.2.98 απόφασης των Υπουρ¬ 
γών Εθνικής Οικονομίας και Μεταφορών και Επικοινω¬ 
νιών ορισμός των εκπροσώπων του Δημοσίου Προέδρου 
και Διευθύνοντος Συμβούλου στην εταιρεία Ολυμπιακή Α¬ 
ερόπλοια Α.Ε. (Β 138). 

11. Την από 4.3.1999 υποβληθείσα επιστολή παραίτη¬ 
σης του Θεόδωρου Τσακιρίδη από τη θέση του προέδρου 

- εκπροσώπου του Δημοσίου στο Διοικητικό Συμβούλιο 
της Ολυμπιακής Αεροπλοΐας Α.Ε., αποφασίζουμε: 

1. Αποδεχόμαστε την από 4.3.99 υποβληθείσα παραίτη¬ 
ση του Θεόδωρου Τσακιρίδη από τη θέση του Προέδρου 

- Εκπροσώπου του Δημοσίου στο Διοικητικό Συμβούλιο 
της Ολυμπιακής Αεροπλοΐας Α.Ε. 

2. Ορίζουμε ως εκπρόσωπο του Δημοσίου στο Διοικητι¬ 
κό Συμβούλιο της Ολυμπιακής Αεροπλοΐας Α.Ε. τον Σέρ¬ 
γιο Παπάση, ως Πρόεδρο. 

3. Από τις διατάξεις της απόφασης αυτής δεν προκα- 
λείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ 

ΚΑΙ ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΜΑΝΤΕΛΗΣ 

-φ- 

(7) 

Έκθεση για την Εκτέλεση της αποστολής της αρχής .προ¬ 
στασίας Δεδομένων Προσωπικού Χαρακτήρα κατά το 
έτος 1998. 

ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 

Α' ΣΥΓΚΡΟΤΗΣΗ ΤΗΣ ΑΡΧΗΣ. 

1. Τρεις και πλέον μήνες μετά την ψήφιση του ιδρυτικού 
νόμου της Αρχής (Ν. 2471/1997) «Προστασία του ατόμου 
από την επεξεργασία δεδομένων προσωπικού χαρακτή¬ 
ρα» (Α' 50/10.4.1997) και ύστερα από πρόταση του Υ¬ 
πουργικού Συμβουλίου, εκδόθηκε σύμφωνα με το άρθρο 
16 § 2 του εν λόγω νόμου το από 24.7.1997 Π.Δ. για τον 
διορισμό του προέδρου της Αρχής και του αναπληρωτή 
του (Γ163). Ως Πρόεδρος της Αρχής διορίσθηκε ο ήδη ε¬ 
πίτιμος Αντιπρόεδρος του Αρείου Πάγου Κωνσταντίνος 
Δαφέρμος και ως αναπληρωτής Πρόεδρος ο Αντιπρόε¬ 
δρος του Συμβουλίου της Επικράτειας Γεώργιος Δελη- 
γιάννης. 

2. Εξ άλλου, με το από 26.8.1997 Π.Δ. (Γ 184), που εκ¬ 
δόθηκε σύμφωνα με το άρθρο 16 § 3 Ν. 2472/1997, ύστε¬ 
ρα από γνώμη της Επιτροπής Θεσμών και Διαφάνειας της 
Βουλής, απόφαση της Διάσκεψης των Προέδρων και 
πρόταση του Υπουργού Δικαιοσύνης, ως μέλη της Αρχής 
διορίσθηκαν οι (1) Μιχ. Σταθόπουλος, καθηγητής Πανεπι¬ 
στημίου Αθηνών (με αναπληρωτή τον Σωτ. Λύτρα, καθη¬ 
γητή Πανεπιστημίου Αθηνών, (2) Ευ, Κιοντούζης, καθη¬ 
γητής Οικονομικού Πανεπιστημίου Αθηνών (με αναπλη¬ 
ρωτή τον Π. Σπυράκη, καθηγητή Πανεπιστημίου 
Πατρών), (3) Νίκος Κ. Αλιβιζάτος, καθηγητής Πανεπιστη¬ 
μίου Αθηνών (με αναπληρωτή τον Νικηφ. Διαμαντούρο, 
καθηγητή Πανεπιστημίου Αθηνών), (4) Αθανάσιος Παπα- 
χρίστου, καθηγητής Πανεπιστημίου Αθηνών (με αναπλη¬ 
ρωτή τον Κ. Κωστή, αναπληρωτή καθηγητή Πανεπιστημί¬ 
ου Αθηνών), (5) Περικλής Πάγκαλος, πολιτικός μηχανι¬ 
κός, ειδικός εμπειρογνώμων δικτύων Ε.Ε. κατά του 
ρατσισμού (με αναπληρωτή τον Ν. Φραγκάκη, Πρόεδρο 
της Ελληνικής Ένωσης για τα Δικαιώματα του Ανθρώπου 
και του Πολίτη) και (6) Βλάσιος Παπαπετρόπουλος, τ. Πά- 
ρεδρος Ελεγκτού Συνεδρίου (με αναπληρωτή τον Δ. Γκρί- 
τζαλη, επίκουρο καθηγητή του Οικονομικού Πανεπιστημί¬ 
ου Αθηνών). 

3. Μετά τον διορισμό του ως Συνηγόρου του Πολίτη ο 
Νικηφόρος Διαμαντούρος υπέβαλε την παραίτησή του α¬ 
πό την θέση του αναπληρωματικού μέλους της Αρχής, 
τον Οκτώβριο του 1998. Η θέση του δεν πληρώθηκε έως 
σήμερα. 

4. Σύμφωνα με το άρθρο 16 παρ. 4 Ν. 2472/1997, όπως 
τροποποιήθηκε με το άρθρο 11 παρ. 3 Ν. 2623/1998 (Α' 
139), η θητεία του Προέδρου και των μελών της πρώτης 


σύνθεσης της Αρχής είναι τετραετής. 

Β' ΛΕΙΤΟΥΡΓΙΑ ΤΗΣ ΑΡΧΗΣ 

5. Με την από 21.10.1997 απόφαση του Υπουργού Δι¬ 
καιοσύνης, η οποία εκδόθηκε σύμφωνα με το άρθρο 25 
παρ. 2 Ν. 2472/1997 (ΦΕΚ Β' 967), ως ημερομηνία έναρ¬ 
ξης της λειτουργίας της Αρχής ορίσθηκε η 10η Νοεμβρί¬ 
ου 1997 

6. Έως την ως άνω ημερομηνία, η Αρχή συνήλθε ατύ- 
πως σε πέντε (5) συνεδριάσεις για οργανωτικά ζητήματα. 
Μετά την κατά νόμο έναρξη της λειτουργίας της, συνήλ¬ 
θε εντός του 1997 σε έξι (6) συνεδριάσεις και εντός του 
1998 σε σαράντα οκτώ (48) τακτικές συνεδριάσεις και δέ¬ 
κα έξι (16) έκτακτες. Έως τον Ιανουάριο του 1998, η Αρχή 
συνεδρίαζε στο γραφείο του Προέδρου της, στο Θέμιδος 
Μέλαθρον, από τον Ιανουάριο έως τον Αύγουστο του 
1998 στην αίθουσα συσκέψεων του Υπουργείου Δικαιο¬ 
σύνης και, από τον Σεπτέμβριο του 1998 στην έδρα της (ο¬ 
δός Ομήρου 8). 

7. Σύμφωνα με το άρθρο 19 παρ. 3 Ν. 2472/1997, η Αρ¬ 
χή κατήρτισε τον κανονισμό Λειτουργία της, ο οποίος δη- 
μοσιεύθηκε στην Εφημερίδα της Κυβερνήσεως (αρ. 
πρωτ. 006/27.11.1997, Β' 1095). 

8. Καθ' όλο το ανωτέρω διάστημα, λόγω έλλειψης προ¬ 
σωπικού, την λειτουργία της Αρχής υποστήριξαν στοιχει¬ 
ωδώς μία και κατά καιρούς δύο υπάλληλοι του Υπουργεί¬ 
ου Δικαιοσύνης, με προσωρινή απόσπαση (άρθρο 25 
παρ. 2 Ν. 2472/1997) και, από τον Οκτώβριο του 1998, έ¬ 
νας οδηγός, στον οποίο ανατέθηκαν επίσης και γενικά κα¬ 
θήκοντα. 

Γ ΓΡΑΜΜΑΤΕΙΑ ΤΗΣ ΑΡΧΗΣ 

9. Παρά το γεγονός ότι η Αρχή υπέβαλε πλήρες σχετικό 
σχέδιο ήδη από τις 4.11.1997, το κατά το άρθρο 20 παρ. 2 
Ν. 2472/1997 Π.Δ. για την οργάνωση, τις αρμοδιότητες 
και το προσωπικό της Γραμματείας της κατά κλάδους και 
ειδικότητες δημοσιεύθηκε μόλις τον Ιούλιο του 1998 (Π.Δ. 
207/1998 Α' 164). Για την αδικαιολόγητη αυτή καθυστέ¬ 
ρηση η Αρχή και ο Πρόεδρος της προέβησαν σε επανει¬ 
λημμένα διαβήματα και διαμαρτυρίες προς τους Υπουρ¬ 
γούς Δικαιοσύνης και Οικονομικών. 

10. Αμέσως μετά την δημοσίευση του ως άνω διατάγ¬ 
ματος και σύμφωνα με τις διατάξεις του καθώς και με τις 
παρ. 2,3 και 6 του άρθρου 20 Ν. 2472/1998, η Αρχή προέ- 
βη σε δύο προκηρύξεις για την πρόσληψη (α) διοικητικού 
- οικονομικού προσωπικού με μετάταξη και (β) υπαλλή¬ 
λων του κλάδου ελεγκτών. 

11. Η προκήρυξη για την πλήρωση με μετάταξη 17 θέ¬ 
σεων διοικητικών - οικονομικών υπαλήλων κοινοποιήθηκε 
σε όλα τα Υπουργεία, τις Περιφέρειες και τις Νομαρχια¬ 
κές Αυτοδιοικήσεις της χώρας και δημοσιεύθηκε στον κα¬ 
θημερινό τύπο στις 24.7.1998. 

Εκδήλωσαν ενδιαφέρον 36 συνολικώς υπάλληλοι του 
Δημοσίου, Ν.Π.Δ.Δ. κ.λπ., από τους οποίους μόνον 15 συ¬ 
γκέντρωναν τα σχετικά τυπικά προσόντα. Εξ αυτών, ύ¬ 
στερα από εξέταση στην ξένη γλώσσα, την χρήση υπολο¬ 
γιστή και συνέντευξη ενώπιον τριμελούς Επιτροπής απο- 
τελούμενης από τον Πρόεδρο και δύο μέλη της Αρχής 
(τους Παπαχρίστου και Πάγκαλο), η Αρχή επέλεξετελικά 
τέσσερις (4) υπαλλήλους, η μετάταξη των οποίων δυστυ¬ 
χώς δεν έχει ακόμη ολοκληρωθεί. 

12. Η προκήρυξη για την πλήρωση 13 θέσεων ελεγκτών 
κοινοποιήθηκε σε όλα τα Α.Ε.Ι. της χώρας και δημοσιεύ¬ 
θηκε στον καθημερινό τύπο στις 3.9.1998. Εκδήλωσαν εν¬ 
διαφέρον 53 συνολικώς υποψήφιοι νομικής και πληροφο- 

ρικής παιδείας, από τους οποίους μόνον 28 συγκέντρω¬ 
ναν τα προβλεπόμενα αυξημένα τυπικά προσόντα. Εξ αυ¬ 
τών, ύστερα από εξέταση στην χρήση υπολογιστή και δη¬ 
μόσια συνέντευξη ενώπιον Επιτροπής αποτελούμενης α¬ 
πό τρία μέλη της Αρχής (τους Αλιβιζάτο, Κιουντουζη και 
Γκρίτζαλη), η Αρχή επέλεξετελικά εννέα (9) υπαλλήλους, 
ο διορισμός των οποίων δυστυχώς δεν έχει ακόμη ολο¬ 
κληρωθεί. 

13. Παραμένουν, συνεπώς, κενές 13 θέσεις διοικητικών 
- οικονομικών υπαλλήλων και 4 θέσεις ελεγκτών. Για την 
πλήρωση των πρώτων, η Αρχή έχει κινηθεί η διαδικασία 
για τη δημοσίευση της σχετικής προκήρυξης. Για τις 4 κε¬ 
νές θέσεις Ελεγκτών, η Αρχή επιφυλάσσεται να προβεί 
στη σχετική προκήρυξη εντός του 1999. 

14. Η σημαντική όσο και αδικαιολόγητη αυτή καθυστέ¬ 
ρηση στην στελέχωση της Γραμματείας της Αρχής, έχει 
προκαλέσει μεγάλη επιβράδυνση στην πρόοδο του έρ¬ 
γου της. Αρμοδιότητες στοιχειώδεις για τη λειτουργία κά¬ 
θε υπηρεσίας -όπως η τήρηση πρωτοκόλων, η αρχειοθέ¬ 
τηση εγγράφων, η τήρηση πρακτικών κ.ά.- ασκούνται από 
τον ίδιο τον Πρόεδρο και τα Μέλη της Αρχής, με την βοή¬ 
θεια 1-2 υπαλλήλων. Το κυριότερο, ελλείψε ελεγκτών, τό¬ 
σο τους επιτόπιους ελέγχους, όσο και την συλλογή υλι¬ 
κού και προετοιμασία των φακέλων για την λήψη αποφά¬ 
σεων πραγματοποιούν μέλη της Αρχής. Είναι προφανές, 
κατόπιν αυτού, ότι η παράταση της σχετικής εκκρεμότη- 
τος δεν θα καθυστερήσει απλώς το έργο της Αρχής. Θα έ¬ 
χει, το κυριότερο, δυσμενέστατες επιπτώσεις για το κύ¬ 
ρος της. 

Δ' ΣΤΕΓΑΣΗ - ΕΞΟΠΛΙΣΜΟΣ 

15. Την στέγαση και τον εξοπλισμό των γραφείων της 
Αρχής ανέλαβε η «Θέμις Α.Ε.», στην οποία ο Υπουργός Δι¬ 
καιοσύνης ανέθεσε την μελέτη, δημοπράτηση, επίβλεψη 
και μετασκευή μισθωμένης οριζόνταις ιδιοκτησίας 500 
τ.μ. επί του 6ου ορόφου της επί της οδού Ομήρου 8 πο- 
λυόροφης οικοδομής, που είχε επιλεγεί ύστερα από σχε¬ 
τική μειοδοτική δημοπρασία. Οι εργασίες κατ’ αρχήν ο¬ 
λοκληρώθηκαν τον Αύγουστο του 1998 και η Αρχή εγκα¬ 
ταστάθηκε στην έδρα της την 1.9.1998. 

16. Για την υποοπήριξή της σε εξειδικευμένα τεχνικά θέ¬ 
ματα, η Αρχή προσέλαβε ύστερα από δημόσιο διαγωνι¬ 
σμό ως σύμβουλο τεχνικής υποστήριξης τα Πανεπιστήμια 
Πατρών και Αιγαίου. Το έργο του τεχνικού συμβούλου πε¬ 
ριλαμβάνει κυρίως την μελέτη και υλοποίηση ολοκληρω¬ 
μένου πληροφορικού συστήματος, την αγορά και συντή¬ 
ρηση εξοπλισμού και την εκπαίδευση και επιμόρφωση 
του προσωπικού της Γ ραμματείας που θα τον χειρίζεται. 
Η σχετική σύμβαση υπεγράφη στις 24.7.1998, η διάρκειά 
της είναι 18 μηνών και η κατ' αποκοπήν αμοιβή του ανα- 
δόχου συμφωνήθηκε στο ποσό των δρχ. 18.000.000, κα¬ 
ταβλητέων ανάλογα με την πρόοδο του έργου. 

17. Βάσει των τευχών που κατήρτισε ο τεχνικός σύμ¬ 
βουλός της, η Αρχή προκήρυξηε ανοιχτό μειοδοτικό δια¬ 
γωνισμό για την προμήθεια του αναγκαίου για τη λει¬ 
τουργία της εξοπλισμού πληροφορικής (προϋπολογι¬ 
σμού της τάξεως των δρχ. 55.000.000+ΦΠΑ). Αν και η 
σχετική προκήρξη έλαβε ευρεία δημοσιότητα - αφού πε¬ 
ρίληψή της δημοσιεύθηκε σε 5 καθημερινές εφημερίδες 
(28.9.1998). - ο διαγωνισμός κηρύχθηκε άγονος λόγω μη 
υποβολής καμιάς προσφοράς. Στον επαναληπτικό δια¬ 
γωνισμό που προκηρύχθηκε στις 9.11.1998, προσήλθαν 4 
υποψήφιοι, στους οποίους τελικά η Αρχή κατακύρωσε 
την προμήθεια, σε ίσα περίπου μερίδια. Η προμήθεια ο¬ 


λοκληρώθηκε τον Δεκέμβριο του 1998, σύμφωνα με την 
εισήγηση της οικείας επιτροπής αξιολόγησης. 

Ε' ΠΡΟΫΠΟΛΟΓΙΣΜΟΣ ΤΗΣ ΑΡΧΗΣ 

18. Από τον προϋπολογισμό της Αρχή του οικονομικού 
έτους 1997 δεν αναλώθηκε κανένα ποσό. 

19. Με αποφάσεις του ΓΛΚ, για το οικονομικό έτος 1998 
εγκρίθηκαν συνολικώς για λειτουργικές δαπάνες της Αρ¬ 
χής Δρχ. 503.000.000. Εξ αυτών δαπανήθηκαν εν συνόλω 
Δρχ. 225.000.000, μεταξύ άλλων για προμήθεια εξοπλι¬ 
σμού πληροφορικής, στοιχειώδους εξοπλισμού γραφεί¬ 
ου και γραφικής ύλης, για αποδοχές των μελών της Αρχής 
και δαπάνες μεταβάσεως στο εξωτερικό. 

20. Σημειωτέον ότι οι αποδοχές του Προέδρου και των 
μελών της Αρχής καθορίσθηκαν αρχικά με ΚΥΑ των Υ¬ 
πουργών Δικαιοσύνης και Οικονομικών, η οποία εκδόθη- 
κε κατ’ εξουσιοδότηση του άρθρου 18 παρ. 2 Ν. 
2472/1998 (αρ. πρωτ. 2007215/663/0022/3.2.1998, Β' 
115). Τελικά, με τροποποίηση της ως άνω διάταξης του 
νόμου, η οποία κρίθηκε επιβεβλημένη εν όψειτου άρθρου 
80 παρ. 1 του Συντάγματος, καθορίσθηκαν για μεν τον 
Πρόεδρο της Αρχής - ως λειτουργού πλήρους απασχο- 
λήσεως - στο ύψος των αποδοχών του Προέδρου του 
Ν.Σ.Κ., για δε τα μέλη της Αρχής στο 40% των αποδοχών 
του προέδρου (βλ. άρθρο 11 παρ. 4 Ν. 2623/1998, Α 139). 

21. Για το οικονομικό έτος 1999, η Αρχή ζήτησε να εγ¬ 
γράφει στον προϋπολογισμό της το ποσό των δρχ. 
537.000.000, εκ των οποίων (με κωδικό 5173) δρχ. 
120.000.000 για τη μισθοδοσία του επιλεγέντος κατά τα 
ως άνω προσωπικού, το οποίο υπελογίζετο ότι θα διορι- 
σθεί εντός του Ιανουάριου 1999. Από το τελευταίο αυτό 
ποσό εγκρίθηκαν τελικά δρχ. 101.000.000. 

ΣΤ ΤΟ ΕΡΓΟ ΤΗΣ ΑΡΧΗΣ 

22. Από όσα προηγήθηκαν προκύπτει ότι το έργο της 
Αρχής - από την συγκρότησή της έως το τέλος του 1998 - 
αφορούσε οργανωτικά κυρίως ζητήματα και, ειδικότερα, 
την στελέχωση της Γ ραμματείας της με προσωπικό υψη¬ 
λών προδιαγραφών και τον εξοπλισμό της με πληροφορι¬ 
κό σύστημα προσαρμοσμένο στις ανάγκες της. Επι,ση- 
μαίνεται ότι, πέραν των συνήθων γραφειοκρατικών καθυ¬ 
στερήσεων που πάντοτε σημειώνονται κατά τη 
συγκρότηση μιας νέας νέας δημόσιας υπηρεσίας, η Αρχή 
βρέθηκε αντιμέτωπη με ένα πλήθος επιφυλάξεων που ε¬ 
νίοτε διατυπώνονταν και ανοιχτά από αρμόδιους και μη. 
Οι επιφυλάξεις αυτές, στην καλύτερη των περιπτώσεων, 
οφείλονταν στην άγνοια του ρόλου και της αποστολής 
της Αρχής και, στην χειρότερη, σε καχυποψία έναντι ενός 
ανεξάρτητου οργάνου, το οποίο θα μπορούσε ενδεχομέ¬ 
νως να ανατρέψει πάγιες συνήθειες και πρακτικές, εν τέ- 
λει δε να φέρει προσκόμματα σε παγιωμένους τρόπους 
λειτουργίας δημόσιων υπηρεσιών αλλά και ιδιωτικών επι¬ 
χειρήσεων. Κοντολογίς, η προστασία των δεδομένων 
προσωπικού χαρακτήρα εξακολουθεί να αποτελεί ηονυπι 
για την δημόσια διοίκηση αλλά και για την ελληνική κοι¬ 
νωνία γενικότερα, και η αναγκαιότητά της κάθε άλλο πα¬ 
ρά έχει συνειδητοποιηθεί επαρκώς. 

23. Υπ’ αυτές τις συνθήκες, χωρίς να διαθέτει προσωπι¬ 
κό, η Αρχή μόνον εν μέρει κατόρθωσε να ανταποκριθεί κα¬ 
τά το πρώτο έτος της λειτουργίας της στην αποστολή που 
της αναθέτει ο νόμος. Έτσι, κατά το διάστημα αυτό, επί ι¬ 
κανού αριθμού αιτήσεων - γωνστοποιήσεων για λειτουρ¬ 
γία αρχείων με ευαίσθητα δεδομένα, παρέσχε τελικά μία 
μόνον άδεια, σύμφωνα με το άρθρο 7 Ν. 2472/1997: ε- 
πρόκειτο για το αρχείο του εθνικού τμήματος του Συατή- 

ματος Πληροφοριών Σένγκεν που προβλέπεται από το 
άρθρο 92 της Σύμβασης Εφαρμογής της ομώνυμης Συμ¬ 
φωνίας, η οποία κυρώθηκε με το Ν. 2514/1997 (Α 140). Η 
σχετική άδεια χορηγήθηκε, ύστερα από διεξοδική εξέτα¬ 
ση του σχετικού φακέλου, επιτόπιο τεχνικό έλεγχο και ε¬ 
πανειλημμένες ακροάσεις των υπευθύνων. Σημειωτέον ό¬ 
τι η Αρχή χορήγησε την άδεια θέτοντας σειρά όρων και 
προϋποθέσεων και για χρονικό διάστημα 11 μηνών. 

24. Αρχικά, σύμφωνα με τη μεταβατική διάταξη του άρ¬ 
θρου 24 παρ. 1 Ν. 2472/1997, η προθεσμία για την κατά το 
άρθρο 6 του νόμου γνωστοποίηση στην Αρχή των ήδη λει- 
τουργούντων αρχείων ορίσθηκε εξάμηνη από την έναρξη 
λειτουργίας της Αρχής (δηλαδή έληγε στις 10.5.1998). 
Λόγω μη στελέχωσης της Γραμματείας της Αρχής, με το 
άρθρο 11 παρ. 2 Ν. 2623/1998, η προθεσμία αυτή παρα- 
τάθηκε έως την 31.12.1998. Έως τις 20.12.1998, 100 πε¬ 
ρίπου υπεύθυνοι επεξεργασίας συμμορφώθηκαν προς 
την εκ του νόμου υποχρέωσή τους αυτή, δηλαδή μικρός 
μόνον αριθμός από τους τηρούντες αρχεία -δημόσιες υ¬ 
πηρεσίες και ιδιώτες- σε όλη την επικράτεια. Το τελευταίο 
δεκαήμερο του 1998, έγιναν περισσότερες από 500 γνω¬ 
στοποιήσεις. Ελλείψει προσωπικού για την μελέτη και 
διεκπεραίωση του όγκου των γνωσοτποιήσεων που ανα¬ 
μένεται να γίνουν, η Αρχή απέφυγε έως σήμερα να εν¬ 
θαρρύνει την υποβολή τους. Θα το πράξει μόλις κρίνει ό¬ 
τι η υποδομή της σε προσωπικό και εξοπλισμό της επι¬ 
τρέπει να ανταποκριθεί στις υποχρεώσεις της. 

25. Με την αυτή διάταξη του άρθρου 11 παρ. 2 Ν. 
2623/1998 παρατάθηκε έως τις 31.12.1998 και η προθε¬ 
σμία για την ενημέρωση των υποκειμένων από τους υπεύ¬ 
θυνους επεξεργασίας για την τήρηση αρχείων, σύμφωνα 
με το άρθρο 11 παρ. 2 Ν. 2472/1997. Βάσει του άρθρου 24 
παρ. 2 Ν. 2472/1998, η Αρχή εξέδωσε απόφαση για τον 
τρόπο της ενημερώσεως στην οποία μπορούν να προ- 
βούν και δια του τύπου οι υπεύθυνοι επεξεργασίας αρχεί¬ 
ων με πάνω από 1000 υποκείμενα. Είναι χαρακτηριστικό 
ότι μόλις στις 30.12.1998, δηλαδή την παραμονή της λή- 
ξεως της σχετικής προθεσμίας, άρχισαν να δημοσιεύο¬ 
νται στον τύπο ενημερώσεις από υπεύθυνους επεξεργα¬ 
σίας του ιδιωτικού κυρίως τομέα της οικονομίας. Οι ενη¬ 
μερώσεις αυτές δεν ήταν πάντοτε σύμφωνες με τις 
απαιτήσεις του νόμου και η Αρχή επιφυλάσσεται να ζητή¬ 
σει από τους υπεύθύνους επεξεργασίας την συμπλήρω¬ 
σή τους. 

26. Μία άλλη κατηγορία υποθέσεων που απασχόλησαν 
την Αρχή κατά το πρώτο έτος της λειτουργίας της ήταν αι¬ 
τήματα πολιτών για άρση του απορρήτου αρχείων, για 
διαγραφή στοιχείων, για αθέμιτη διασύνδεση αρχείων 
κ.ο.κ. Στις περιπτώσεις αυτές, ύστερα από εισήγηση μέ¬ 
λους της, η Αρχή εξέδωσε αποφάσεις και συστάσεις. Α¬ 
πεναντίας, κατά το αυτό διάστημα, η Αρχή απέφυγε να ε¬ 
πιβάλει διοικητικές κυρώσεις για καταγγελθείσες παρα¬ 
βάσεις των σχετικών ρυθμίσεων από υπεύθυνους 
επεξεργασίας, σύμφωνα με το άρθρο 21 Ν. 2472/1997, 
διότι έκρινε ότι στην μεγάλη πλειοψηφίατων σχετικών πε¬ 
ριπτώσεων, οι υπεύθυνοι επεξεργασίας δεν ενεργούσαν 
εκ προθέσεως, αλλά απλώς αγνοούσαν τις εκ του νόμου 
υποχρεώσεις τους. Ήδη κατά το 1999, η Αρχή προτίθεται 
να επιβάλει την αυστηρή τήρηση των σχετικών υποχρεώ¬ 
σεων, δεδομένου ότι, δύο χρόνια μετά την ψήφιση του Ν. 
2472/1997, άγνοια των σχετικών ρυθμίσεων δεν δικαιολο¬ 
γείται. 

27. Εξάλλου, κατά το αυτό χρονικό διάστημα, η Αρχή ε¬ 


ξέτασε αιτήματα εκατοντάδων αλλοδαπών, οι οποίοι α¬ 
σκώντας το εκ του άρθρου 114 παρ. 2 της Συμβάσεως Ε¬ 
φαρμογής της Συμφωνίας του Σένγκεν δικαίωμά τους, ζη¬ 
τούσαν την διαγραφή από το Σύστημα Πληροφοριών Σέν- 
γκεν καταχωρήσεων στις οποίες είχαν προβεί γι' αυτούς 
Αρχές άλλων κρατών-μελών. Πρόκειται, στην συντριπική 
πλειονότητα των περιπτώσεων, για καταχωρήσεις λόγω 
παράνομης εισόδου των ενδιαφερομένων στις εν λόγω 
χώρες, συνεπεία των οποίων οι ελληνικές αρχές δεν χο¬ 
ρηγούσαν άδειες παραμονής στην Ελλάδα, ενώ βάσει της 
ελληνικής νομοθεσίας θα μπορούσαν. Σε συνεργασία με 
τις αντίστοιχες Αρχές των εν λόγω χωρών (Γερμανίας, Ι¬ 
ταλίας κ.α.) και ύστερα από ανταλλαγή των δακτυλικών α¬ 
ποτυπωμάτων των ενδιαφερομένων, η Αρχή πέτυχε την 
διαγραφή απο το Σύστημα αρκετών αλλοδαπών, οι οποί¬ 
οι είχαν καθώς καταχωρηθεί κυρίως λόγω συνωνυμίας ή 
κλοπής διαβατηρίων. 

28. Τέλος, η Αρχή εκπροσωπήθηκε συστηματικά σε συ¬ 
νεδριάσεις σειράς ευρωπαϊκών συλλογικών οργάνων στα 
οποία μετέχουν εκπρόσωποι των εθνικών Αρχών. Ο Πρό¬ 
εδρος της Αρχής μετέσχε σε 7 συνεδριάσεις της Κοινής 
Αρχής Ελέγχου του Συστήματος Πληροφοριών Σένγκεν, 
το τέλος της Αρχής Ν. Κ. Αλιβιζάτος σε 4 συνεδριάσεις 
της Ομάδας Εργασίας του άρθρου 29 της Οδηγίας 
95/46/ΕΚ του Ευρωπαϊκού Κοινοβουλίου και του Συμβου¬ 
λίου «για την προστασία των φυσικών προσώπων έναντι 
της επεξεργασίας δεδομένων προσωπικού χαρακτήρα 
και για την ελεύθερη κυκλοφορία των δεδομένων αυτών», 
και το αναπληρωματικό μέλος της Αρχής Σωτ. Λύτρας σε 
2 συνεδριάσεις της Κοινής Εποπτικής Αρχής για τον έ¬ 
λεγχο της ΕυΓοροΙ και σε μία συνεδρίαση της Επιτροπής 
Προσφυγών της αυτής Κοινής Αρχής. 

Ζ ΠΡΟΤΕΡΑΙΟΤΗΤΕΣ - ΠΡΟΤΑΣΕΙΣ 

29. Άμεση προτεραιότητα της Αρχής παραμένει η στε- 
λέχωση της Γ ραμματείας της. Γ ια μεν τους ήδη επιλεγέ- 
ντες υπαλλήλους και ελεγκτές (4 και 9 αντίστοιχα) κάθε ε¬ 
πιβράδυνση του διορισμού τους θα έχει, όπως ήδη υπο- 
γραμμίσθηκε, εξαιρετικά δυσμενείς επιπτώσεις. Το αυτό 
ισχύει και για τον διορισμό όσων υπαλλήλων επιλεγούν 
βάσει της ήδη υπό δημοσίευση προκηρύξεως. Θα πρέπει 
να καταστεί σαφές στην Κυβέρνηση και τους αρμόδιους 
Υπουργούς ότι οποιαδήποτε νέα καθυστέρηση θα έχει 
μεσομακροπρόθεσμα καταστρεπτικές συνέπειες για το 
κύρος της Αρχής. 

30. Οι αποδοχές του προσωπικού της Γ ραμματείας της 
Αρχής έχουν σήμερα ορισθεί βάσει του μισθολογίου των 
δημόσιων υπαλλήλων και, ως εκ τούτου, κρίνονται εξαι¬ 
ρετικά χαμηλές για υπαλλήλους με αυξημένα προσόντα 
(διδακτορικό ή μεταπτυχιακό δίπλωμα ειδίκευσης, άρτια 
γνώση ξένων γλωσσών κ.λπ.), Προκειμένου ναπροσελκυ- 
σθούν ικανά στελέχη και να αποδώσουν τα δέοντα οι ήδη 
επιλεγέντες, θα πρέπει να καθορισθούν στο ύψους του¬ 
λάχιστον των αποδοχών του προσωπικού του Συνηγόρου 
του Πολίτη, το οποίο εντάχθηκε στην κατηγορία του ειδι¬ 
κού επιστημονικού προσωπικού (βλ. άρθρα 2 παρ. 7 και 5 
παρ. 6 Ν. 2477/1997,8 παρ. 2,3 και 6 Ν. 2632/1998, κ.λ.π.), 
δηλαδή της άλλης σημαντικής ανεξάρτητης Αρχής που ι¬ 
δρύθηκε για την προστασία των δικαιωμάτων του πολίτη. 
Στο προσωπικό του Συνηγόρου του Πολίτη δόθηκε επί 
πλέον των αποδοχών που ορίζονται για το ειδικό επιστη¬ 
μονικό προσωπικό και επίδομα δρχ. 150.000 μηνιαίως. Ε- 
πισημαίνεται ότι για να υπάρξει εξομοίωση τουλάχιστον 

των αποδοχών του προσωπικού των δύο Αρχών, το προ¬ 
σωπικό της Αρχής θα πρέπει να λάβει υψηλότερο επίδο¬ 
μα από το χορηγούμενο στο προσωπικό του Συνηγόρου, 
δεδομένου ότι οι τακτικές αποδοχές του ειδικού επιστη¬ 
μονικού προσωπικού είναι υψηλότερες από αυτές που 
προκύπτουν από το μισθολόγιο των δημόσιων υπαλλή¬ 
λων, στο οποίο υπάγονται οι υπάλληλοι της Γραμματείας 
της Αρχής. 

31. Τέλος, προκειμένου να δοθεί η δυνατότητα στους υ¬ 
πεύθυνους επεξεργασίας όλων των κατηγοριών να συμ¬ 
μορφωθούν προς την υποχρέωσή τους να γνωστοποιή¬ 
σουν συννόμως τα υφιστάμενα αρχεία στην Αρχή και να 
ενημερώσουν τα υποκείμενα εμπροθέσμως σύμφωνα με 
τα άρθρα 6 και 11 Ν. 2472/1998), η προθεσμία των παρ. 1, 
2 και 3 του άρθρου 24 Ν. 2472/1997, η οποία έληξε την 
31.12.1998, θα πρέπει να παραταθεί για ένα τουλάχιστον 
έτος ακόμη. Το ίδιο και η προθεσμία της παρ. 4 του άρ¬ 
θρου 24 Ν. 2472/1997, η οποία έληξε στις 10.11.1998. 

32. Για τις επενεγκτέες τροποποιήσεις στο ισχύον νο¬ 
μοθετικό καθεστώς της προστασίας δεδομένων προσω¬ 
πικού χαρακτήρα, η Αρχή προτίθεται να υποβάλλει αρμο- 
δίως σχετική έκθεση, αφού προηγουμένως αναπτύξει 
πλήρως τη δράση της και αξιολογήσει στην πράξη τις 
ρυθμίσεις που σήμερα ισχύουν. 

Αθήνα, 30 Ιανουάριου 1999 
Ο Πρόεδρος της Αρχής 
ΚΩΝΣΤ. ΔΑΦΕΡΜΟΣ 

-φ- 

ΑΓΟΡΑΝΟΜΙΚΕ Σ ΔΙ ΑΤΑΞΕΙΣ 
Αριθμ. Α3 - 837 (8) 

Τροποποίηση προθεσμιών της ΑΔ 1/99 

Ο ΥΠΟΥΡΓΟΣ ΑΝΑΠΤΥΞΗΣ 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 

3. Το άρθρο 1 του ΝΔ 136/46 «Περί Αγορανομικού Κώ¬ 
δικα» όπως τροποποιήθηκε και ισχύει. 

4. Την ΑΔ 14/89 «Κωδικοποίηση Αγορανομικών Διατά¬ 
ξεων, εκδοθεισών μέχρι 16.2.89» όπως τροποποιήθηκε 
και ισχύει. 

5. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 


6. Την Κοινή Απόφαση 399/8.3.99 του Πρωθυπουργού 
και Υπουργού Ανάπτυξης Ανάθεση αρμοδιοτήτων στους 
Υφυπουργούς Ανάπτυξης». 

7. Την ΑΔ 6/98 «Αναγραφή των εκπτώσεων στα τιμολό¬ 
για πώλησης μη ελεγχομένων ειδών - Ανακοίνωση του Υ¬ 
πουργείου Ανάπτυξης συναπτομένων συμφωνιών χον¬ 
δρεμπορίου με υπεραγορές Εμπορίου - Τήρηση από τις 
υπεραγορές εμπορίου τιμοκαταλόγου παροχής υπηρε¬ 
σιών σε προμηθευτές τους - Λοιπές ρυθμίσεις που αφο¬ 
ρούν τα ανταλλακτικά και εξαρτήματα αυτοκινήτων μοτο- 
συκλετών γεωργικών μηχανημάτων κλπ)». 

8. Την ΑΔ 7/98 «Συμπλήρωση του άρθρου 3 της ΑΔ 
6/98». 

9. Την ΑΔ 13/98 «Αντικατάσταση των ΑΔ 10/98 και ΑΔ 
11/98». 

10. Την ΑΔ 1/99 Τροποποίηση προθεσμιών της ΑΔ 
13/98. 

11. Την καθιέρωση αρχών, για τη λειτουργία του υγιούς 
ανταγωνισμού, την προστασία του καταναλωτή και για τη 
διεύρυνση της διαφάνειας στις συναλλαγές. 

12. Το γεγονός ότι αποτις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Η προθεσμία, μέχρι και την 31 Μαρτίου 1999 που ανα- 
φέρεται στο άρθρο 1 της ΑΔ 1/99 παρατείνεται μέχρι και 
την31.12.1999. 

Αρθρο 2 

Οι παράγραφοι 2 έως και 7του άρθρου 68α της ΑΔ 14/89, 
τίθενται σε ισχύ από 1.1.2000 αντί της 1ης Απριλίου 1999 
που αναφέρεται στο άρθρο 2 της ΑΔ 1/99 για τα είδη ορυ¬ 
κτέλαια, ανταλλακτικά και εξαρτήματα αυτοκινήτων, μοτο- 
συκλεττών, αλυσοπριόνων, οδοποιητικών, χωματουργι- 
κών και λοιπών μηχανημάτων γενικά και ποδηλάτων. 

Αρθρο 3 

1. Οι παραβάτες, της παρούσας, που ισχύει σε όλη τη 
χώρα από την δημοσίευσή της στο ΦΕΚ, διώκονται και τι¬ 
μωρούνται σύμφωνα με την ισχύουσα Αγορανομική νο¬ 
μοθεσία. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί με τον ημερήσιο Τύπο. 

Αθήνα, 31 Μαρτίου 1999 

Ο ΥΦΥΠΟΥΡΓΟΣ 

Γ. ΧΑΡΑΛΑΜΠΟΥΣ 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.ΓΙ.Ε. 

5225 761 

ΘΕΣΣΑΛΟΝΙΚΗ 



5230841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531) 22 858 



Διοικητήριο Τ.Κ. 411 10 
ΚΕΡΚΥΡΑ 

(041) 597449 



Σαμαρά 13 Τ.Κ. 491 00 
ΗΡΑΚΛΕΙΟ 

(0661) 89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ β π ό 8 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 ·> . 

750 » . 

Δ' (Απαλλοτριώσεις, πολεοδομία κ.λπ.) 


70.000 >· . 

3.500 >■ . 

Αναπτυξιακών Πράξεων (Τ.Α.Π.Σ.) 


30.000 ■> . 

1.500 » . 

Ν.Π.ΔΔ. (Διορισμοί κ.λπ. προσωπικού Ν.Π.Δ.Δ.) 


15.000 >. . 

750 »> . 

Παράρτημα (Προκηρύξεις θέσεων ΔΕΠ κ.τλ.) 


5.000 >· . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 .· . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 .■ . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου, 

*Η πληρωμή του υπέρ ΤΛΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 

_ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






















